Selecţionerul Spaniei, Luis Enrique, a cerut reducere salarială: "În aceste momente, fotbalul nu mai este atât de important".
Luis Enrique, selecţionerul Spaniei, a cerut să i se reducă salariul cu 25%. Federaţia Spaniolă de Fotbal va economisi 350.000 de euro. Luis Enrique are contract cu Federaţia până în 2022, la finalul Cupei Mondiale din Qatar.
Selecţionerul echipei naţionale a Spaniei, Luis
Enrique, a renunţat la o parte din salariu, pe durata pandemiei de coronavirus.
Fostul antrenor al clubului FC Barcelona a venit cu propunerea de scădere cu
25% a salariului, ceea ce înseamnă că Federaţia de Fotbal iberică va economisi
350.000 de euro. Luis Enrique a revenit pe banca tehnică a primei
reprezentative, după o perioadă în care a stat departe de fotbal, din cauza
unor probleme personale. În august 2019, fiica antrenorului a încetat din viaţă
la doar 9 ani, după ce s-a luptat cu o boala incurabilă. "Gestionarea acestei pandemii este în mâinile noastre şi este foarte important să respectăm regulile. Când există probleme de asemenea gravitate, fotbalul nu mai este atât de important" a spus el.Sursa foto: Profimedia.